**Otto Benjamin Kivenmäki** (s. 24. maaliskuuta 2000 Pori) on suomalainen jääkiekkoilija, joka pelaa SM-liigajoukkue Saimaan Pallossa. Hän on pelipaikaltaan keskushyökkääjä, mutta Kivenmäki osaa pelata myös laidassa.

Ura
---

### Seuraura

Kivenmäki on Porin Ässien kasvatti. Hän aloitti jääkiekkoilun kahdeksanvuotiaana. Kaudella 2015–2016 Kivenmäki toimi seuran C-nuorten varakapteenina. Hän oli joukkueensa paras pistemies ja syöttäjä sekä C-nuorten SM-karsinnoissa tehot 2+17=19 että C-nuorten SM-sarjan runkosarjassa tehoilla 15+28=43. Kauden 2016–2017 päätteeksi Kivenmäki voitti A-nuorten SM-hopeaa. Kaudella 2017–2018 hän teki 17-vuotiaana Ässien A-nuorissa piste per peli -tahdilla tehot 11+26=37, joilla Kivenmäki oli joukkueen paras pistemies ja syöttäjä. Hänet valittiin A-nuorten SM-liigan marraskuun 2017 kuukauden nuoreksi pelaajaksi.

Detroit Red Wings varasi Kivenmäen seitsemännellä kierroksella 191. pelaajana NHL:n varaustilaisuudessa 2018. Ennen tätä, huhtikuussa 2018 hän teki Ässien kanssa kolmivuotisen SM-liigasopimuksen. Kivenmäki nousi joukkueen ykkösketjuun jo harjoituskaudella 2018–2019. Hän teki liigadebyyttinsä runkosarjan avauskierroksella 14. syyskuuta 2018 vieraissa paikallisvastustaja Rauman Lukkoa vastaan. Kivenmäki merkittiin Ässien ykkösketjuun Niklas Appelgrenin ja Sakari Salmisen viereen. Hän sai ottelussa jääaikaa 13.57 minuuttia ja Kivenmäki keräsi teholukeman +1. Liigauransa avausmaalin Kivenmäki teki 2. maaliskuuta 2019 Rauman Lukkoa vastaan. Hän sai ottelussa syöttöpisteen myös kahteen Peter Tiivolan tekemään ylivoimamaaliin. Lisäksi Kivenmäki onnistui maalinteossa myös voittomaalikilpailussa. Janne Virtanen valitsi hänet ottelun Alumnien tähtien ykköstähdeksi. Kaikkiaan Kivenmäen tulokaskausi toi 34 runkosarjaottelussa tehot 2+14=16. Hän oli runkosarjassa viimeiseksi jääneen Ässien aktiivipelaajista joukkueen paras syöttäjä Peter Tiivolan kanssa sekä kolmanneksi paras pistemies. Kivenmäki pelasi ison osan kaudestaan vielä myös seuran A-nuorista ja voitti jakoi tehoilla 11+24=35 joukkueen sisäisen pistepörssin voiton Juha Rautiaisen ja Antti Tuomiston kanssa, vaikka Kivenmäki pelasi vain 23 ottelua.

Kauden 2019–2020 Kivenmäki pelasi kokonaan Ässien SM-liigajoukkueessa, jossa hän teki 53 runkosarjaottelussa tehot 5+16=21. Kivenmäen kausi päättyi kuitenkin aivotärähdykseen 29. helmikuuta 2020 pelatussa paikallisottelussa Rauman Lukkoa vastaan, kun David Němeček taklasi häntä päähän. Taklauksessa Kivenmäen kypärä irtosi ja hän löi päänsä jäähän loukkaantuen vakavasti. Němečekille tuomittiin teosta 5+20-minuutin ottelurangaistus ja hänet asetettiin seitsemän ottelun mittaiseen pelikieltoon. Kivenmäki vietti muutaman päivän sairaalassa tarkkailussa ennen kotiutumistaan. Huhtikuussa hän kertoi *Ilta-Sanomien* haastattelussa itse, että Kivenmäen magnettikuvista ei löytynyt mitään vakavempaa. Toisin kuin julkisuudessa pahimmillaan pelättiin, hän kertoi myös saaneen lääkäreiltä luvan jatkaa jääkiekkouraansa ja aloittaneensa kevytharjoittelun.

Alkukaudella 2020–2021 Kivenmäki johti myös Ässien sisäistä pistepörssiä ja hän teki 28 runkosarjaottelussa tehot 6+12=18, mutta tammikuussa 2021 Kivenmäki joutui sivuun nivusvaivojen vuoksi. Hän palasi tämän jälkeen kaukaloihin vain yhteen otteluun maaliskuussa.

Kivenmäki siirtyi kaudeksi 2021–2022 kaksivuotisella sopimuksella Pelicansiin. Joukkuetta valmentaa hänelle Suomen juniorimaajoukkueista tuttu Tommi Niemelä. Kivenmäki pelasi ajoittain myös Pelicansin ykkösketjussa Lukáš Jašekin ja Jiří Smejkalin vieressä, jossa hän sai eniten tehoja. Kivenmäen oli kuitenkin hieman vaikea löytää sopivaa roolia ja hän ajautui loppukaudella aina nelosketjuun. Kaudella 2022–2023 Kivenmäki teki runkosarjassa 24 tehopistettä, mutta pudotuspeleissä hän mahtui kuitenkin vain kahdesti Pelicansin kokoonpanoon. Kivenmäki voitti kauden päätteeksi SM-hopeaa.

Kaudeksi 2023–2024 Kivenmäki siirtyi kaksivuotisella sopimuksella SaiPaan. Hän teki SM-liigan yhden kauden piste-ennätyksensä tehoilla 11+17=28, joilla Kivenmäki oli SaiPan paras syöttäjä ja toiseksi paras pistemies.

### Maajoukkueura

Kivenmäki putosi viimeisten joukossa Suomen alle 20-vuotiaiden MM-leiriryhmästä vuoden 2020 turnaukseen. Yhteensä hän on pelannut 18 nuorten ja 11 poikien maaottelua.

Muuta
-----

Kivenmäen isä Marko pelasi omalla urallaan hyökkääjänä pudotuspelit mukaan lukien yhteensä 531 SM-liigaottelua ja hän loi pääsarjauraa myös Norjassa. Pelaajauransa jälkeen Marko valmensi Ottoa mm. Ässien A-nuorissa vuosina 2016–2018. Hän toimii nykyään Ässien U18-joukkueen vastuuvalmentajana.

Otto Kivenmäki harrasti lapsena jääkiekon ohella myös 12-vuotiaaksi asti jalkapalloa sekä salibandya.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2016–2017 | Ässät | A-SM | 29 | 3 | 6 | 9 | 35 | 7 | 1 | 1 | 2 | 2 |
| 2017–2018 | Ässät | A-SM | 37 | 11 | 26 | 37 | 10 | 2 | 0 | 0 | 0 | 2 |
| 2018–2019 | Ässät | A-SM | 23 | 11 | 24 | 35 | 2 | – | – | – | – | – |
|  | Ässät | SM-liiga | 34 | 2 | 14 | 16 | 8 | – | – | – | – | – |
| 2019–2020 | Ässät | SM-liiga | 53 | 5 | 16 | 21 | 6 | – | – | – | – | – |
| 2020–2021 | Ässät | SM-liiga | 29 | 6 | 12 | 18 | 18 | – | – | – | – | – |
| 2021–2022 | Pelicans | SM-liiga | 59 | 5 | 15 | 20 | 6 | 3 | 0 | 1 | 1 | 0 |
| 2022–2023 | Pelicans | SM-liiga | 51 | 11 | 13 | 24 | 14 | 2 | 0 | 0 | 0 | 0 |
| 2023–2024 | SaiPa | SM-liiga | 58 | 6 | 22 | 28 | 20 | – | – | – | – | – |
| 6 kautta | yhteensä | SM-liiga | 274 | 35 | 92 | 127 | 72 | 5 | 0 | 1 | 1 | 0 |

Lähteet
-------

* Otto Kivenmäki The Internet Hockey Databasessa (englanniksi)
* Otto Kivenmäki Eurohockey-sivustolla (englanniksi)
* Otto Kivenmäki *Elite Prospects*. Everysport Media Group AB.  (englanniksi)

### Viitteet

1. ↑  Kivenmäki ja Killinen NHL-seurojen leireillä *porinassat.fi*.  26.6.2018. Porin Ässät ry. Viitattu 24.12.2019.
2. 1 2 3  Tilastot - Otto Kivenmäki *liiga.fi*. Jääkiekon SM-liiga Oy. Viitattu 15.9.2018.
3. 1 2 3 4 5 6  Otto Kivenmäki *Elite Prospects*. Everysport Media Group AB.  (englanniksi)
4. 1 2  Otto Kivenmäki matkalla huipulle *porinassat.fi*.  4.7.2018. Porin Ässät ry. Viitattu 15.9.2018.
5. ↑  Elite Prospects - Ässät U16 *eliteprospects.com*. Everysport Media Group AB. Viitattu 15.3.2019. (englanniksi)
6. ↑  Elite Prospects - Ässät U20 *eliteprospects.com*. Everysport Media Group AB. Viitattu 15.3.2019. (englanniksi)
7. ↑  Ässät kiinnitti kaksi lupausta *assat.com*.  19.4.2018. HC Ässät Pori Oy. Viitattu 15.9.2018.
8. ↑  Lukko - Ässät, 14.9.2018 *liiga.fi*.  14.9.2018. Jääkiekon SM-liiga Oy. Viitattu 15.9.2018.
9. ↑  Lukko - Ässät, 14.9.2018 *liiga.fi*.  14.9.2018. Jääkiekon SM-liiga Oy. Viitattu 15.9.2018.
10. ↑  Ässät - Lukko, 2.3.2019 *liiga.fi*.  2.3.2019. Jääkiekon SM-liiga Oy. Viitattu 2.3.2019.
11. ↑  Ässät - Lukko, 2.3.2019 *liiga.fi*.  2.3.2019. Jääkiekon SM-liiga Oy. Viitattu 2.3.2019.
12. ↑  Elite Prospects - Ässät *eliteprospects.com*. Everysport Media Group AB. Viitattu 15.3.2019. (englanniksi)
13. ↑  Elite Prospects - Ässät U20 *eliteprospects.com*. Everysport Media Group AB. Viitattu 15.3.2019. (englanniksi)
14. ↑  Ässien nuori lupaus Otto Kivenmäki loukkaantui verisesti − Lukon tšekkipuolustaja taklasi päähän *Jatkoaika.com*.  29.2.2020. Jatkoaika r.y. Viitattu 8.4.2020.
15. ↑  Kauppinen, Juuso: Lukon David Nemecekille seitsemän ottelun pelikielto *liiga.fi*.  3.3.2020. Jääkiekon SM-liiga Oy. Viitattu 8.4.2020.
16. ↑  Arkko, Simo: Pahasti loukkaantunut Ässät-hyökkääjä Kivenmäki pääsi pois sairaalasta – toipumisennusteen saaminen vie vielä viikkoja *yle.fi*.  2.3.2020. Yleisradio Oy. Viitattu 8.4.2020.
17. ↑  Hoffrén, Sami: Nyt puhuu kohutaklauksen alle jäänyt Otto Kivenmäki, 20: "Oli vaikea käsittää, että se olin minä" *is.fi*.  2.3.2020. Sanoma Media Finland Oy. Viitattu 8.4.2020.
18. 1 2  Luotola, Juha: Pelicans vahvisti Otto Kivenmäen sopimuksen: "Poikkeuksellisen taitava todellinen peluri" *satakunnankansa.fi*.  15.4.2021. Sanoma Media Finland Oy. Viitattu 4.5.2021.
19. ↑  Luhtakallio, Toni: Pelicans haali nuoria lupauksia muista seuroista − myös omille kasvateille jatkoa *Jatkoaika.com*.  15.4.2021. Jatkoaika r.y. Viitattu 4.5.2021.
20. ↑  Määttä, Arto: Pelicansin pelaaja-arviot 2021−22: Pelicans oli liikaa kärkipelaajiensa varassa, vaikka potentiaalia kokoonpanossa oli riittävästi *Jatkoaika.com*.  4.4.2022. Jatkoaika r.y. Viitattu 4.5.2022.
21. 1 2  Kivioja, Olli; Laiho, Harri: Lukon mestarikapteeni ja viime kauden sentteri siirtyvät Tapparaan – Kivenmäki SaiPaan *satakunnankansa.fi*.  10.5.2023. Sanoma Media Finland Oy. Viitattu 10.7.2023.
22. ↑  SaiPalle neljä uutta pelaajasopimusta *saipa.fi*.  10.5.2023. Liiga-SaiPa Oy. Viitattu 10.7.2023.
23. ↑  Elite Prospects - SaiPa *eliteprospects.com*. Everysport Media Group AB. Viitattu 13.3.2024. (englanniksi)
24. ↑  Nyrhinen, Matti: MM-leiriltä yllätyssiirto liigakokoonpanoon herätti kysymyksen jopa Kaapo Kakosta – Nuorten Leijonien GM kertoo faktat *MTVuutiset.fi*.  18.12.2019. Telia Company AB. Viitattu 10.7.2023.
25. ↑  Marko Kivenmäki *Elite Prospects*. Everysport Media Group AB.  (englanniksi)

SaiPa – SM-liiga
1 Hiltunen |
6 Airola |
7 Rajaniemi |
10 Kivenmäki |
11 Karvinen |
12 Laakso |
15 Lohisalo |
19 Tiihonen |
21 Appelgren (**A**) |
22 Aho |
22 Loukkojärvi |
26 Ruusunen |
28 Niemelä (**A**) |
30 Piiroinen |
31 Kiviaho |
33 Vuorinen |
35 Varis |
39 Ojantakanen |
46 Kiukas |
51 Kalapudas |
55 Trejbal |
57 Hokkanen |
62 Tauslahti |
70 Naukkarinen |
71 Siikonen (**C**) |
74 Tammela |
77 Hietala |
80 Vainikainen (**A**) |
82 Lapid |
90 Lipiäinen |
-- Gabriel  

Valmentajat Hämäläinen – Immonen – Goldberg – Ore – Ropo – Kadera